Hagi เป็นร้านในโรงแรมใกล้บ้าน แต่ไม่เคยมากินเลยด้วยความที่ไม่ชอบที่จอดรถของเซ็นทรัลลาดพร้าว แต่วันนี้อยากเอาใจคุณแม่ด้วยอาหารญี่ปุ่นดีๆซักมื้อ และที่นี่ก็ดูไม่เลวเลยล่ะ

ที่นี่มีทั้ง a la carte และ a la carte buffet คือเป็นบุฟเฟ่ต์ตามสั่งโดยลูกค้าเลือกจากเมนูนั่นเอง และเมนูบุฟเฟ่ต์นี้ไม่รวมเครื่องดื่มค่ะ วันนี้เรากินแบบ buffet กัน เมนูจะเป็นคนละเล่มกับเมนูปกติ แต่ก็มีให้เลือกค่อนข้างหลากหลาย ทั้งซาชิมิ ซูชิ มากิ โรล ซุป สลัด ของทอด ย่าง ข้าวหน้าต่างๆ อุด้ง โซบะ เทปันยากิ สุกี้ และของหวาน โดยเฉพาะของหวาน มีให้เลือกเยอะกว่าบุฟเฟต์ร้านอื่นๆค่ะ สำหรับมื้อนี้ได้ลองชิมหลายอย่าง ระดับความฟินแตกต่างกันไปนะคะ

ซาชิมิ - สดมาก เย็นกำลังดี ทั้งแซลมอน กระพง มากุโร่ ปูอัด สั่งหลายรอบเลย :D

ซูชิ - กินข้าวปั้นหน้าปลาไหล กับ ข้าวปั้นหน้าแซลมอน ปลาอร่อยมากๆ แต่ที่นี่จะปรุงข้าวแบบจืดๆซักหน่อย และปั้นมาไม่ค่อยแน่น

ข้าวห่อ - เมนูข้าวห่อจะเป็นไส้ธรรมดาๆ ไม่ค่อยมีแบบใหม่ๆ ลองกินไส้แซลมอนทอดไปอย่างเดียว รสค่อนข้างจืดๆค่ะ 

สลัดปลาแซลมอน - ผักสลัดสด กรอบ น้ำสลัดน้ำมันงารสอมเปรี้ยว

เทปันยากิ - เลือกกุ้ง หอย เนื้อ เห็ดฟาง หน่อไม้ฝรั่ง เทปันของที่นี่รสชาติถูกใจมาก ไม่เค็ม กุ้งตัวเล็กๆแต่เนื้อแน่น (กินไป2จาน) เนื้อไม่เหนียว ส่วนหอยตัวเล็กและแห้งไปหน่อย กินกับกระเทียมย่างเกลืออร่อยมาก

เทมปุระ กุ้ง ปลา ผักรวม - รสชาติมาตรฐาน แต่แป้งลีบๆและเริ่มเหนียว คาดว่าทอดทิ้งไว้นานเกินไป กินหมดแล้วเลยไม่เอาอีก

ข้าวหน้าปลาไหล - ข้าวไม่ปรุงรสมากอีกเช่นเคย รสออกจืดๆ แต่กินกับปลาไหลก็โอเคค่ะ ชอบ

ไอศครีมชาเขียวถั่วแดง - อร่อยมาก กลิ่นชาเขียวหอม ไอศครีมมีรสนม ไม่หวานมาก กินกับถั่วแดงหวานๆ ได้รสกำลังพอเหมาะ ฟินๆๆๆ

คาราเมลครีม - อร่อยอีกแล้ว เป็นคาราเมลคัสตาร์ดถ้วยเล็กๆ หวานหอม กินแป๊บเดียวหมด อยากกินอีก แต่เก็บท้องไว้ลองอย่างอื่นอีกดีกว่า

ไอศครีมวาซาบิ - รสหวาน ใสๆ มีกลิ่นวาซาบิเบาๆ อันนี้ส่วนตัวไม่ค่อยชอบ รู้สึกหวานจนเลี่ยน

มากินวันเสาร์มื้อเย็นค่ะ คนเยอะไม่เบาเลย แอบหวั่นๆว่าจะต้องเสียอารมณ์กับบริการมั้ย แต่พนักงานบริการดีค่ะ ยิ้มแย้มและแวะมาถามไถ่ ถึงจะต้องตามออร์เดอร์ที่ช้าบ้าง แต่โดยรวมแล้วบริการดี อาหารได้เร็ว

บุฟเฟ่ต์หัวละ 700กว่า  และชาเขียวรีฟิล มา 2 คน จ่ายรวม 1668.99 บาท ค่ะ ^^